钦定古今图书集成/明伦汇编/官常典/第075卷 > 义安王大昕
## 钦定古今图书集成/明伦汇编/官常典/第075卷 > 义安王大昕

按《梁书》本传：“义安王大昕，字仁朗。年四岁，母陈夫人
卒，便哀慕毁悴，有若成人。及高祖崩，大昕奉慰太宗，
呜咽不能自胜。左右见之，莫不掩泣。大宝元年，封义
安郡王，邑二千户。二年，出为宁远将军、琅邪、彭城二
郡太守。未之镇，遇害。时年十一。”

按《南史本传》：“义安王大昕，字仁朗，简文第十八子也。”